open-index/open-wikipedia-markdown huggingface dataset:
Hot Tuna

**Hot Tuna** on yhdysvaltalainen blues rock -yhtye, jonka Jorma Kaukonen ja Jack Casady perustivat vuonna 1969. Molemmat soittivat aikaisemmin Jefferson Airplane -yhtyeessä. Hot Tuna soittaa akustisia ja sähköisiä versiota alkuperäisistä ja perinteisistä blueskappaleista. Yhtyeen levyjen tyyli ja soundi vaihtelee kovasti akustisen bluesin ja hard rockin edustaessa ääripäitä.

## Jäsenet

### Kokoonpano
*Jack Casady – basso (1969–)
*Jorma Kaukonen – kitarat, laulu (1969–)
*Barry Mitterhoff – mandoliini (2002–)
*Skoota Warner – rummut (2009–)

### Entiset jäsenet
*Will Scarlett – huuliharppu (1969–1971)
*Peter Kaukonen – komppikitara (1969–1970, 1989–1990)
*Marty Balin – laulu (1969–1970)
*Joey Covington – rummut (1969–1970; kuollut 2013)
*Paul Kantner – komppikitara (1969, 1987–1988)
*Papa John Creach – sähköviulu (1970–1973; kuollut 1994)
*Sammy Piazza – rummut (1970–1973)
*Paul Ziegler – komppikitara (1970)
*Bob Steeler – rummut (1974–1977)
*Greg Douglass – 2. soolokitara (1975)
*Nick Buck – kosketinsoittimet (1977)
*Michael Falzarano – komppikitara (1983, 1990–2002)
*Shigemi Komiyama – rummut (1983)
*Joey Balin – komppikitara (1986–1987)
*Joey Stefko – rummut (1988–1990)
*Galen Underwood – kosketinsoittimet (1989–1990)
*Harvey Sorgen – rummut (1990–2000)
*Pete Sears – kosketinsoittimet (1992–2000)
*Erik Diaz – rummut (2004–2009)

### Kokoonpanot

## Diskografia
### Studioalbumit
* *[[Burgers (albumi)|Burgers]]* (1972)
* *[[The Phosphorescent Rat]]* (1973)
* *[[America’s Choice]]* (1975)
* *[[Yellow Fever]]* (1975)
* *[[Hoppkorv]]* (1976)
* *[[Pair a Dice Found]]* (1990)
* *[[Steady as She Goes (Hot Tunan albumi)|Steady as She Goes]]* (2011)

### Livealbumit
* *[[Hot Tuna (albumi)|Hot Tuna]]* (1970)
* *[[First Pull Up, Then Pull Down]]* (1971)
* *[[Double Dose (Hot Tuna albumi)|Double Dose]]* (1978)
* *[[Splashdown (albumi)|Splashdown]]* (1984)
* *[[Historic Live Tuna]]* (1985)
* *[[Live at Sweetwater]]* (1992)
* *[[Live at Sweetwater Two]]* (1993)
* *[[Classic Hot Tuna Acoustic]]* (1996)
* *[[Classic Hot Tuna Electric]]* (1996)
* *[[Splashdown Two]]* (1997)
* *[[Live in Japan (Hot Tuna albumi)|Live in Japan]]* (1997)
* *[[And Furthurmore...]]* (1999)
* *[[Live at New Orleans House Berkeley, CA 09/69]]* (2010)
* *[[Live at the Fillmore West: 3rd July 1971]]* (2014)

## Lähteet

## Aiheesta muualla
* Hot Tunan verkkosivut
Burgers

**Burgers** on Hot Tunan ensimmäinen studioalbumi ja kokonaisuudessaan kolmas albumi. 

## Kappaleet
### A-puoli
# 
# 
# 
# 

### B-puoli
# 
# 
# 
# 
# 

## Kokoonpano
*Jorma Kaukonen – kitarat, laulu
*Jack Casady – basso, laulu,
*Papa John Creach – viulu, laulu
*Sammy Piazza – rummut, patarummut, lyömäsoittimet, laulu

### Sessiomuusikot
*Nick Buck – urut, piano kappaleissa "True Religion", "Keep On Truckin'"
*Richmond Talbott – laulu, slide kitara kappaleessa "99 Year Blues"
*David Crosby – laulu kappaleessa "Highway Song"

## Arviot
* Allmusic:  

## Lähteet
Tiedän uskovani, uskon tietäväni

**Tiedän uskovani, uskon tietäväni – Keskustelukirjeitä** on Esko Valtaojan ja Juha Pihkalan välillä vuosina 2009–2010 käydyn kirjeenvaihdon perusteella koottu kirja. 

Kirjoittajat käsittelevät kirjeissään muun muassa uskoa ja tietoa, moraalin perusteita, kristillistä kirkkoa sekä uskontojen merkitystä yleisesti. Siinä missä emerituspiispa Pihkala puhuu uskon ja näkymättömän maailman puolesta, tähtitieteen professori Valtaoja nojautuu tieteelliseen maailmankatsomukseen.

Valtaoja ja Pihkala ovat aiemmin julkaisseet keskustelukirjan Nurkkaan ajettu Jumala?, joka voitti Vuoden kristillinen kirja -palkinnon vuonna 2004. Tiedän uskovani, uskon tietäväni onkin eräänlaista syventävää jatkoa Valtaojan ja Pihkalan edelliselle kirjalle. 

## Vastaanotto

Kirja sai ilmestyessään hyvän vastaanoton ja se palkittiin vuonna 2010 Vuoden kristillinen kirja -palkinnolla. Kirja myös nousi ilmestyessään tietokirjallisuuden myyntitilastojen kärkeen.  

Jyväskylän yliopiston historian professori Juha Sihvola kuvaili Helsingin Sanomissa Valtaojan näkemysten edustavan agnostista uskonnottomuutta jyrkän uusateismin sijasta ja Pihkalan taas keskitien luterilaisuutta. Hänen mukaansa kirja ei kuitenkaan tarjoa yllätyksiä uskonnonfilosofiaan ja teoreettiseen etiikkaan tutustuneille.

## Lähteet
* Pihkala Juha, Valtaoja Esko: Tiedän uskovani, uskon tietäväni – Keskustelukirjeitä. Minerva Kustannus Oy, 2010. 

### Viitteet

## Aiheesta muualla
* http://www.minervakustannus.fi/kirjat/kirja.php?kirja=598.
Hums of the Lovin’ Spoonful

**Hums of the Lovin’ Spoonful** on The Lovin’ Spoonfulin kolmas studioalbumi. Albumin julkaisi Kama Sutra Records vuonna 1966.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 

## Kokoonpano
*John Sebastian – laulu, kitara, 12-kielinen kitara, autoharp, piano, urut, okariina, pedal-steel-kitara, harppu
*Steve Boone – sähköbasso, kontrabasso, piano, urut, lyömäsoittimet
*Joe Butler – rummut, lyömäsoittimet, taustalaulu, laulu kappaleessa ”Full Measure”
*Zal Yanovsky – akustinen kitara, sähkökitara, banjo, taustalaulu, slide whistle, laulu kappaleessa ”Voodoo in My Basement”
*Henry Diltz – klarinetti
*Artie Schroeck – sähköpiano kappaleessa ”Summer in the City”
*Larry Hankin – munniharppu

## Arviot
* Allmusic:  

## Lähteet
Zoltán Stieber

**Zoltán Stieber** (s. 16. lokakuuta 1988 Sárvár, Unkari) on unkarilainen jalkapalloilija, pelipaikaltaan vasemman laidan keskikenttäpalaaja. Hän edustaa Saksan Bundesliigassa pelaavaa Hamburger SV:tä.

## Seurajoukkueura
Stieber aloitti uransa Budapestissa Újpest FC:n juniorijoukkueessa, josta hän siirtyi vuonna 2005 Aston Villan 21-vuotiaiden joukkueeseen. Kaudella 2007–2008 hän oli lainassa Yeovil Townissa. Tammikuussa 2009 hän siirtyi 2. Bundesliigassa pelanneeseen TuS Koblenziin ja sieltä kesällä 2010 Alemannia Aacheniin. Kauden 2011–2012 hän pelasi 1. FSV Mainz 05:ssä ja vuodet 2012–2014 SpVgg Greuther Fürthissä. Hamburger SV:ssä hän on pelannut vuodesta 2014, kevätkauden 2016 tosin lainalla 2. Bundesliigan Nürnbergissä.

## Maajoukkueura
Stieber pelasi Unkarin alle 19-, 20- ja 21-vuotiaiden maajoukkueissa. Ensimmäisen ottelunsa Unkarin A-maajoukkueessa hän pelasi EM-karsintaottelussa Ruotsia vastaan syyskuussa 2011. Avauskokoonpanossa hän pelasi ensimmäisen kerran  Andorraa vastaan lokakuussa 2013. Ensimmäisen maaottelumaalinsa hän teki Liettuaa vastaan kesäkuussa 2015. Ensimmäisen arvokilpailujen lopputurnauksen ottelunsa hän pelasi Itävaltaa vastaan EM-kilpailuissa 2016. Hän teki ottelussa myös ensimmäisen arvokisamaalinsa.

Stieber on pelannut 27. kesäkuuta 2016 mennessä 15 A-maaottelua, joissa hän on tehnyt kolme maalia. Hän on pelannut kolme ottelua EM-lopputurnauksessa, kuusi EM-karsintaottelua ja yhden MM-karsintaottelun.

## Muuta
Stieberin veli András Stieber on myös jalkapalloilija, joka on viimeksi edustanut FC Ajkaa.

## Lähteet
Carl Clauberg

Tohtori **Carl Clauberg** oli SS-lääkäri Auschwitzin keskitysleirillä joulukuusta 1942 tammikuuhun 1945. Carl Clauberg työskenteli Auschwitzin lääketieteellisissä osissa 1942–1945 tohtori, SS-päälääkäri Eduard Wirthsin alaisuudessa.
## Akateeminen ura
Clauberg kirjoitti ylioppilaaksi 1916 asuessaan Kielissä perheensä kanssa. Ylioppilaaksitulon jälkeen hän osallistui I maailmansotaan maajoukoissa, jäi brittien sotavangiksi 1917 ja vapautui vuonna 1919.  Palattuaan hän kirjoittautui Kielin yliopistoon. Hän valmistui nopeasti ja väitteli lääketieteen tohtoriksi 1. huhtikuuta 1925. Vuosina 1925–1932 Clauberg toimi Kielin yliopiston naistenklinikan apulaislääkärinä. Vuonna 1932 Clauberg siirtyi Königsbergin yliopistoon, josta hän sai dosentin arvon vuonna 1933. 

Clauberg liittyi 1933 kansallissosialistiseen puolueeseen ja samalla SA:n jäseneksi. Königsbergin yliopistosta Clauberg sai vuonna 1937 ylimääräisen professorin viran. Vuosina 1933–1939 Clauberg julkaisi 70 tutkimusartikkelia sekä sukupuolihormoneja käsittelevän kirjan. Koska Clauberg oli vain 154 senttimetrin pituinen, häntä ei olisi hyväksytty SS-joukkoihin. 

Clauberg avioitui 1933 Friedel Claubergin kanssa. Avioliitto oli lapseton johtuen vatsakalvontulehdusleikkauksesta, jonka Clauberg itse oli tehnyt tulevalle vaimolleen 1928. Claubergin suhteesta sihteerinsä kanssa syntyi kaksi lasta, tytär vuonna 1940 ja poika 1943. Lasten isä adoptoi molemmat ja vaati vaimoaan kasvattamaan lapset. 

## Auschwitzin keskitysleirillä
Auschwitzissa Clauberg keskittyi kehittämään naisten massasterilointimenetelmää. Kehittelyssä pääosassa oli kohtuun ruiskulla annosteltava pääasiassa jodipitoinen röntgenvarjoaineliuos, jonka tarkoituksena oli ummettaa munajohtimet pysyvästi. Sterilisaatioruiskekokeet olivat kivuliaita ja nöyryyttäviä.  Minkäänlaista kivun lievitystä ei käytetty eikä koehoidossa käytetyille naisille annettu aikaa toipua kokeilujen aiheuttamista komplikaatioista. Osalta naisista pyydettiin kirjallinen suostumus lääketieteellisiin kokeisiin. Vapaaehtoisuus kokeisiin osallistumiseen oli silti kyseenalaista, sillä kieltäytyminen johti käytännössä naisen siirtoon Birkenaun tuhoamisleirille. 

## Sodan jälkeen
Clauberg palasi sotavankeudestaan Neuvostoliitosta 1955 Länsi-Saksaan. Hänet pidätettiin 21. marraskuuta 1955, ja hän kuoli tutkintavankeudessa sydänkohtaukseen 9. elokuuta 1957 

## Lähteet
* 
### Viitteet
Melker Hallberg

**Melker Hallberg** (s. 20. lokakuuta 1995 Ljungbyholm, Ruotsi) on ruotsalainen jalkapalloilija, pelipaikaltaan keskikenttäpelaaja. Hän on kotimaansa lisäksi pelannut Italiassa, Norjassa ja Tanskassa.

## Ura

Hallberg nousi Ruotsin pääsarjassa Allsvenskanissa pelaavan Kalmar FF:n edustusjoukkueeseen kaudella 2012. Hän teki ensiesiintymisensä pääsarjatasolla 13. huhtikuuta 2012, kun Kalmar hävisi vieraissa Malmö FF:lle 0–2. Yhteensä Hallberg pelasi kauden aikana 12 sarjaottelua. Kaudella 2013 hän pelasi jo 29 sarjaottelua. Kaudella 2014 Hallberg ehti pelata 14 sarjaottelua, kunnes siirtyi elokuussa Italian Serie A:n Udineseen. Serie A:ssa Hallberg teki ensiesiintymisensä 18. tammikuuta 2015, kun Udinese pelasi kotonaan 2–2-tasapelin Cagliaria vastaan. Muutoin peliaika Udinesessä jäi kuitenkin vähäiseksi ja kaudella 2015 hän pelasi lainalla Norjan Tippeligaenissa Vålerengan joukkueessa. Tammikuussa 2016 Hallberg palasi lainasopimuksella Ruotsiin Hammarbyn paitaan.

Ruotsin maajoukkueessa Hallberg debytoi 1. kesäkuuta 2016 maaottelussa Viroa vastaan.

## Lähteet
* Melker Hallberg Ruotsin jalkapalloliiton sivuilla 

### Viitteet
Magma Geopark

**Magma Geopark** on Norjan toinen virallinen Geopark, joka listattiin sekä European Geoparks Networkin että UNESCO avustaman Global Networks of National Geoparksin toimesta vuonna 2010. Magma Geoparkin alue on 2329 km² alue, joka lepää Euroopan suurimman anortosiittiesiintymän päällä. Geologinen alue sijaitsee viiden kunnan alueella, jotka ovat Bjerkreim, Eigersund, Flekkefjord, Lund ja Sokndal (N58°26’52’’ E006°00’22’’).

1,5 miljardia vuotta sitten Magma Geoparkin maisema oli suurilta osin hehkuvaa laavaa ja korkeita vuoria. Miljoonien vuosien kuluessa jäätiköt ovat muokanneet maisemaa auttaen nykyisen maiseman syntyä. Alueen kivityyppi on anortosiitti, joka on yleisempi kivilaji kuussa kuin maan pinnalla. 

Magma Geopark on matkailualue, jossa sijaitsee useita luonto-, kulttuuri- ja historiakohteita niin paikallisille kuin matkailijoillekin. Alueella on myös laaja verkosto reittejä ja paikkoja harrastaa luonnossa. Alueen luontoaktiviteetteja ovat ainakin vaellus, pyöräily, kiipeily ja melonta.

## Aiheesta muualla
*Magma Geopark
*Magma Geopark/Twitter
*Magma Geopark/Facebook
Suomen euroviisukarsinta 1993

**Suomen euroviisukarsinta 1993** oli kilpailu, jossa valittiin Suomen edustaja vuoden 1993 Eurovision laulukilpailuun. Kilpailu pidettiin 1990-luvun alun laman ollessa syvimmillään, joten kilpailu järjestettiin mahdollisimman pienimuotoisena. Kilpailuun kutsuttiin kahdeksan suomalaissäveltäjää, ja kappaleet esittivät Katri Helena, Paula Koivuniemi, Arja Koriseva ja Marjorie, kukin kaksi kappaletta. Parin suurena yleisötapahtumana pidetyn karsintafinaalin jälkeen karsinta pidettiin tällä kertaa Ylen tv-studiossa 2. Finaali lähetettiin lauantaina 6. maaliskuuta ja televisioitiin suorana YLE TV1:ssä kello 21.15–22.45. Finaalin väliaikanumeroina esiintyivät Niklas Strömstedt ja Helen Hoffner. Voittajan valitsivat 11 Suomen eri paikkakunnille koottua alueraatia. Karsintaa seurasi 1 324 000 televisiokatsojaa. Kapellimestarina toiminut Olli Ahvenlahti lisäksi sävelsi yhden kahdeksasta kilpailukappaleesta, Arja Korisevan kappaleen "Sulta laulun sain".

## Tulos

### Pistetaulukko

## Lähteet
*http://www.viisukuppila.fi/muistathan-suomen-karsinnat-1993/

### Viitteet

## Aiheesta muualla
*Voittoesitys Ylen Elävässä arkistossa
*Koko karsintafinaali Ylen Elävässä arkistossa
*
Matsukkikasvit

**Matsukkikasvit** (Mazaceae) on pieni kasviheimo, joka on sukua huulikukkaiskasveille (Lamiaceae).

## Ulkonäkö ja koko
Heimon kasvit ovat yksi- tai monivuotisia ruohoja, joiden aineenvaihduntatuotteita ovat iridoidit. Lehdet ovat tavallisesti vastakkaisia, harvoin kierteisesti, lavat hammaslaitaisia. Kukissa on hyvin kehittynyt alahuuli. Luotti on sensitiivinen. Hedelmä on tavallisesti kota, joskus avautumaton.

## Levinneisyys
Heimo kasvaa Keski-Aasiassa ja Pohjois-Kiinasta hajanaisesti Antipodisaarille asti etelässä. Eniten lajeja on Kiinassa.

## Luokittelu
Heimossa on kolmesta neljään sukua ja 33–44 lajia. Niistä 30 kuuluu sukuun *[[Mazus]]*.

Suvut:
* Arokit (*Dodartia* L.), vain laji arokki (*D. orientalis* L.)
* *[[Lancea]]* Hook.f. & Thomson
* *[[Mazus]]* Lour.
* *Puchiumazus* Bo Li, D.G.Zhang & C.L.Xiang, laji *P. lanceifolius*

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 and more or less continuously updated since.

### Viitteet

## Aiheesta muualla
* Suomen Lajitietokeskus: Matsukkikasvit (Mazaceae)
Anthony Benna

**Anthony Benna** (s. 25. syyskuuta 1987 Cluses) on ranskalainen freestylehiihtäjä. Benna kilpailee kumparelaskussa. Seuratasolla 172 senttimetriä pitkä ja 76 kilogrammaa painava Benna edustaa SC Megèveä.

Benna voitti kumparelaskun kultaa vuoden 2015 MM-kisoista Itävallan Kreischbergistä pistein 86.89. Samojen kisojen parikumpareissa hän sijoittui yhdeksänneksi. Hän on osallistunut myös kaksiin talviolympialaisiin, ollen vuonna 2010 Vancouverissa 30. ja vuonna 2014 Sotšissa 23.

Maailmancupissa Benna on kilpaillut vuodesta 2005 asti. Ensimmäisen voittonsa hän saavutti Megeven parikumparekilpailussa maaliskuussa 2015. Hän voitti saman lajin myös Deer Valleyssa helmikuussa 2016. Meribelin parikumpareissa hän sijoittui toiseksi joulukuussa 2011 ja kolmanneksi joulukuussa 2008. Hän oli Rukalla kolmas kumparelaskussa joulukuussa 2011 ja parikumpareissa joulukuussa 2014. Kumparelaskun maailmancupin kokonaispisteissä hän oli neljäs kaudella 2014–2015 ja viides 2008–2009. 

## Lähteet
* http://www.sports-reference.com/olympics/athletes/be/anthony-benna-1.html 
* http://data.fis-ski.com/dynamic/athlete-biography.html?sector=FS&competitorid=91462&type=result&category=WC&season=ALL&sort=&discipline=ALL&position=3&place=&Submit=Search&limit=50
Apologize

**Apologize** (markkinoidaan monissa valtioissa Brittienglantilaisella lausunnolla "Apologise") on OneRepublicin keulahahmo Ryan Tedderin sanoittama kappale OneRepublicin Dreaming Out Loud-studioalbumilta. Kappaleen remix-versio on mukana Timbalandin Shock Value-studioalbumilla sekä *Dreaming Out Loudin* deluxeversiolla. Tämä remix-versio nostatti mahtavasti kappaleen suosiota.

Se oli siihen aikaan Yhdysvaltain Mainstream Top 40 -listan historian suurin radiohitti 10&nbsp;394 viikon aikana tapahtuneella radiosoitolla, kunnes Leona Lewisin "Bleeding Love" rikkoi ennätyksen, joka on myös Tedderin sanoittama kappale. Kappale oli kansainvälinen menestys, saavutettuaan listan ensimmäisen sijan kuudessatoista eri valtiossa, mukaan lukien Australiassa, Itävallassa, Kanadassa, Saksassa, Italiassa, Uudessa-Seelannissa, Ruotsissa, Turkissa sekä Alankomaissa pysytellen samalla Billboard Pop 100 -listan kärjessä kahdeksan peräkkäisen viikon ajan. Kappale pääsi Billboard Hot 100 -listalla kolmen parhaan joukkoon sekä pysyi kolmetoista viikkoa Kanadassa listan kärjessä. "Apologize" sijoittui Billboard Hot 100:n All-Time Top Songs -listan 50. sijalle  listan ensimmäisen viidenkymmenen vuoden aikana julkaistujen singlejen joukossa. Se pysyi Billboard Hot 100-listan kymmenen parhaan joukossa yhteensä 25 peräkkäistä viikkoa, joka on pisin kesto sitten Santanan "Smoothin", joka vietti listalla yhteensä kolmekymmentä viikkoa vuonna 1999. Se sijoittui myös sijalle kymmenen *[[Billboard (aikakauslehti)|Billboardin]] Hot 100 Songs of the Decade*-listalla. Se oli OneRepublicin suurin hittisingle Yhdysvalloissa aina vuonna 2013 julkaistuun "Counting Starsiin" asti.

## Lähteet
Roland Fischnaller

**Roland Fischnaller** (s. 19. syyskuuta 1980 Brixen) on italialainen lumilautailija. Seuratasolla Fischnaller edustaa CS Esercitoa. Hän kilpailee paripujottelussa ja parisuurpujottelussa.

Fischnaller saavutti kultaa paripujottelusta vuoden 2015 MM-kilpailuista Kreischbergistä Itävallasta ja parisuurpujottelusta Engadinin MM-kilpailuista Sveitsistä 2025. Vuoden 2013 MM-kilpailuista Stonehamista hän saavutti hopeaa parisuurpujottelusta ja pronssia paripujottelusta ja vuoden 2011 MM-kilpailuista La Molinasta pronssia parisuurpujottelusta. Hän sai hopeaa paripujottelusta Park Cityn MM-kilpailuista 2019 ja parisuurpujottelusta Roglasta 2021.

Talviolympialaisiin Fischnaller on osallistunut seitsemän kertaa peräkkäin vuosina 2002–2026 ja hänen parhaat sijoituksensa ovat vuoden 2022 talviolympialaisten parisuurpujottelun neljäs sija, vuoden 2026 olympialaisten parisuurpujottelun viides sija, vuoden 2018 olympialaisten parisuurpujottelun seitsemäs sija ja vuoden 2014 olympialaisten paripujottelun kahdeksas sija.

Maailmancupissa Fischnaller on kilpaillut vuodesta 1997 lähtien. Hän on voittanut maailmancupissa yhteensä 25 osakilpailua, ollut 18 kertaa toinen ja 13 kertaa kolmas (2. helmikuuta 2026 mennessä). Hän on voittanut parisuurpujottelun cupin kausilla 2019–2020, 2020–2021 ja 2022–2023, paripujottelun cupin kausilla 2012–2013, 2015–2016 ja 2017–2018 sekä parallel-lajien kokonaiscupin kaudella 2019–2020.

## Lähteet
* 
*
Sýntagma

**Sýntagma** (; myös *Síntagma*) eli **Sýntagma-aukio** (, ”Perustuslain aukio”) on aukio Ateenan ydinkeskustassa Kreikassa. Se on myös aukiota ympäröivä kaupunginosa, joka kuuluu kaupungin 1. suuralueeseen.

Sýntagma-aukio on Ateenan keskusaukio. Se on nimetty sen Kreikan perustuslain kunniaksi, joka Kreikan kuningas Otto oli pakotettu hyväksymään vuonna 1843. Perustuslaki oli itsenäistyneen Kreikan ensimmäinen ja teki maasta perustuslaillisen monarkian.

Aukio sijaitsee Kreikan parlamenttitalon edustalla. Rakennus toimi aiemmin Kreikan kuninkaan palatsina, ja ennen uudelleennimeämistä aukio tunnettiin nimellä *Plateía Anaktóron* (Πλατεία Ανακτόρων, ”Palatsiaukio”). Parlamenttitalon edessä aukion puolella on Tuntemattoman sotilaan hauta.

Aukiolla on suihkulähde sekä puistikkoa. Se on monien julkisten kokoontumisten keskuspaikka. Useita Kreikan historian merkittäviä tapahtumia on juhlistettu aukiolla. Erityisesti Kreikan velkakriisin aikana aukio on tullut tunnetuksi monien mielenosoitusten pitopaikkana. Aukion ympäristö toimii myös eräänä kaupungin julkisen liikenteen keskuspaikoista. Sen alla sijaitsee Sýntagman metroasema.

Aukiota reunustavat kadut Vasilíssis Amalías idässä, Óthonos etelässä, Filellínon lännessä ja Vasiléos Georgíou A' pohjoisessa. Aukiolta saa alkunsa länteen suuntautuva Ermoú-katu, joka on yksi Ateenan merkittävimmistä ostoskaduista. Aukion pohjoislaidalla ovat kaupungin merkittävimmät hotellit Grande Bretagne ja George II.

Sýntagman alueen pohjoispuolella sijaitsee Akadimían kaupunginosa, koillispuolella Kolonáki, kaakkoispuolella Kansallispuutarhan alue ja länsipuolella Ateenan vanhakaupunki Pláka.

## Lähteet

## Aiheesta muualla
Un-Break My Heart

**Un-Break My Heart** on yhdysvaltalaisen laulaja-lauluntekijä Toni Braxtonin kappale hänen toiselta, Secrets-studioalbumilta. Balladin sanoitti Diane Warren. Braxton ilmaisi vihansa laulua kohtaan; La Reid pystyi kuitenkin vakuuttamaan laulajan nauhoittamaan sen sekä sisällyttämään albumilleen. Sen julkaisi LaFace Records albumin toisena singlenä lokakuussa 1996. Sanoituksellisesti kappale kertoo "rakkuilevaan sydänsuruun" jossa Braxton pyytää entistä rakastajaansa palauttamaan ja perumaan aiheuttamansa kivun. Se voitti Grammy-palkinnon kategoriassa "Paras naispoplaulajan esitys" vuonna 1997.

"Un-Break My Heart" oli maailmanlaajuisesti kaupallinen menestys. Yhdysvalloissa kappale saavutti Billboard Hot 100 -listan kärjen, jossa se pysyi yhteensä 11 viikkoa, jonka aikana se saavutti saman sijoituksen myös Hot Dance Club Songs sekä Adult Contemporary -listoilla. Kun Billboard juhli 40 vuotta listattuaan kappaleita vuodesta 1958 vuoteen 1998, kappale listattiin Billboard Hot 100 -listan historian menestyneimmäksi sooloartistin kappaleeksi. Euroopassa kappale pääsi viiden parhaan joukkoon yli kymmenessä valtiossa ja se pääsi listan kärkeen Itävallassa, Belgian Valloniassa, Ruotsissa ja Sveitsissä.

Billie Woodruff ohjasi kappaleeseen liittyvän musiikkivideon. Se kuvaa Braxtonin suremassa hänen rakastajansa kuolemaa, muistellen samalla hyviä yhteisiä aikojaan. Braxton esitti kappaleen vuoden 1997 Billboard Music Awardsin avajais-seremoniassa.

"Un-Break My Heartin" ovat levyttäneet muutkin artistit, kuten yhdysvaltalainen vaihtoehtorock-yhtye Weezer albumilleen *[[Death to False Metal]].*

## Lähteet
Pedro Obiang

**Pedro Mba Obiang Avomo** (s. 27. maaliskuuta 1992 Alcalá de Henares) on päiväntasaajanguinealainen jalkapalloilija, jolla on myös Espanjan kansalaisuus. Hän edustaa italialaisseura Sassuoloa, jonne hän siirtyi vuonna 2019 pelattuaan neljä kautta Englannin valioliigan West Ham Unitedissa. Oikeajalkainen Obiang on pelipaikaltaan keskikenttäpelaaja. Toinen hänen vanhemmistaan on kotoisin Gabonista ja toinen Päiväntasaajan Guineasta.

## Ura
### Seurajoukkueura
Obiang edusti vuoteen 2008 asti Atlético Madridia. Vuonna 2008 hän siirtyi italialaisseura Sampdorian organisaatioon. Debyyttinsä Serie A:ssa Obiang teki syyskuussa 2010. Saman vuoden joulukuussa hän debytoi myös Eurooppa-liigassa Sampdorian paidassa. Kauden 2011–2012 Sampdoria vietti Serie B:ssä, jossa Obiang pelasi kauden aikana 29 ottelua Sampdorian noustessa välittömästi takaisin pääsarjaan. Kaudella 2012–2013 Obiang pelasi Serie A:ssa 34 ottelua ja seuraavalla kaudella 27 ollen yksi Sampdorian avainpelaajista. Kaudella 2014–2015 hän pelasi 34 ottelua tehden kolme maalia.

Kesällä 2015 Obiang siirtyi Englannin valioliigan West Ham Unitediin nelivuotisella sopimuksella. Heinäkuussa 2017 hän solmi seuran kanssa vuoteen 2022 saakka ulottuvan jatkosopimuksen. Neljällä West Ham -kaudellaan hän pelasi 21−24 valioliigaottelua per kausi.

### Maajoukkueura
Obiang edustaa maajoukkuetasolla Päiväntasaajan Guineaa. Hän on pelannut Espanjan nuorten maajoukkueissa, mutta vuonna 2018 hän pelasi ensimmäisen aikuisten maaottelun Päiväntasaajan Guinean joukkueessa Afrikan-mestaruuskilpailujen karsintaottelussa Senegalia vastaan. Ensimmäisen maaottelumaalinsa hän teki Sudania vastaan maaliskuussa 2019 ja toisen Tansaniaa vastaan marraskuussa 2019.

## Lähteet
* 
* http://en.gabonews.com/sports-en/items/pedro-mba-obiang-between-equatorial-guinea-and-gabon.html 

### Viitteet
Ibb (maakunta)

**Ibbin maakunta** () on Jemenin maakunta maan länsiosan ylänköalueella. Maakunta on nimetty sen pääkaupungin Ibbin mukaan. Ibbin maakunnan pinta-ala on 5&nbsp;400 neliökilometriä ja sen asukasluku on 2&nbsp;635&nbsp;000, mikä tekee siitä yhden maan tiheimmin asutuista maakunnista.

Ibbin maakunta jakautuu 20 piirikuntaan. Ylängön lauhea ilmasto ja länsirannikon vesisateet mahdollistavat maanviljelyn Ibbin alueella paremmin kuin muualla Jemenissä. Ibb ja sen naapurimaakunta Taizz ovat Jemenin tärkeimmät maanviljelyalueet.

## Lähteet

## Aiheesta muualla


IbbGovernorate.jpg|Ibbin maakunnan maisemaa
Ibb,Yemen.jpg|Maakunnan pääkaupunki Ibb
Road to al Mashannah.jpg|Tie maaseudulla
Nabil Fekir

**Nabil Fekir** (s. 18. heinäkuuta 1993 Lyon) on algerialaiset sukujuuret omaava ranskalainen jalkapalloilija, joka edustaa arabiemiraattilaista Al-Jaziraa. Vasenjalkainen Fekir on pelipaikaltaan hyökkäävä keskikenttäpelaaja. Hän on kuulunut myös Ranskan jalkapallomaajoukkueeseen.

## Ura
### Seurajoukkueura
Fekir edusti junioritasolla seitsemää eri seuraa. Olympique Lyonnaisia hän edusti vuodet 2005–2007 ja 2011–2013. Elokuussa 2013 Fekir debytoi Lyonin paidassa Ligue 1:ssä Evian Thonon Gaillard FC:tä vastaan. Avausmaalinsa Ligue 1:ssä hän iski huhtikuussa 2014 SC Bastiaa vastaan. Ensimmäisellä kaudellaan Ligue 1:ssä Fekir teki 11 ottelussa yhden osuman ja pelasi myös Eurooppa-liigaa. Kaudella 2014–2015 Fekir nousi yhdeksi Lyonin tärkeimmistä pelaajista. Hän teki kauden aikana 34 ottelussa 13 maalia. Tuon maalimäärän hän ylitti tehtyään 18 maalia kaudella 2017–2018. Kaudella 2016–2017 hän teki Eurooppa-liigan kahdeksassa ottelussaan neljä maalia Lyonin selviydyttyä välieriin. Kaikkiaan hän pelasi Lyonissa kuuden kauden aikana 145 Ligue 1:n ottelua, joissa hän teki 54 maalia ja antoi 34 maalisyöttöä. Mestarien liigan 11 ottelussa hän teki kolme ja syötti kaksi maalia. Eurooppa-liigassa pelaamissaan 19 ottelussa hän teki seitsemän ja syötti viisi maalia.

Fekir siirtyi Primera Divisiónin Real Betisiin vajaan 20 miljoonan euron siirtosummalla kesällä 2019. Ensimmäisellä kaudellaan hän teki 32 Espanjan pääsarjaottelussa seitsemän maalia ja antoi yhtä monta maalisyöttöä. Kaikkiaan hän pelasi Betisissä 133 Primera Divisiónin ottelua, joissa hän teki 21 maalia ja antoi 27 maalisyöttöä. Eurooppa-liigassa pelaamissaan 12 ottelussa hän teki neljä ja syötti kaksi maalia. Kaudella 2023–2024 hän pelasi myös kaksi Konferenssiliigan ottelua. Fekir teki kuudessa ottelussa kaksi maalia Betisin voittaessa Copa del Reyn 2022.

Elokuussa 2024 Fekir siirtyi Real Betisistä arabiemiraattilaiseen Al-Jaziraan 5 miljoonan euron siirtosummalla.

### Maajoukkueura
Fekir pelasi 2014 yhden ottelun Ranskan alle 21-vuotiaiden maajoukkueessa. Ranskan jalkapallomaajoukkueessa hän debytoi maaliskuussa 2015 ystävyysottelussa Brasiliaa vastaan. Avausmaalinsa hän teki saman vuoden kesäkuussa niin ikään ystävyysottelussa Belgian verkkoon. Ensimmäisen arvokilpailujen karsintaottelunsa hän pelasi  Bulgariaa vastaan lokakuussa 2016.

Fekir kuului maailmanmestaruuden voittaneeseen Ranskan joukkueeseen Venäjän MM-kilpailuissa 2018. Hän tuli vaihdosta kentälle kaikissa muissa otteluissa paitsi välierässä Belgiaa vastaan. Hän on pelannut maajoukkueessa viimeksi syyskuussa 2020. Kaikkiaan hän on pelannut 25 maaottelua ja tehnyt kaksi sekä syöttänyt kolme maalia.

## Lähteet
* 
* http://www.national-football-teams.com/player/58561/Nabil_Fekir.html

### Viitteet
Iholla (kappale)

”**Iholla**” on suomalaisartisti Kasmirin kappale hänen esikoisalbumilta *[[AMK Dropout]]*. Universal Music julkaisi kappaleen albumin kolmantena singlenä 10. lokakuuta 2014. Kappaleen ovat säveltäneet ja sanoittaneet Kasmir ja Hank Solo. Heidän lisäksi kappaletta ovat olleet säveltämässä myös Jonas W. Karlsson ja Mikko Kuoppala.

Kappaleen musiikkivideo julkaistiin artistin Vevo-kanavalla YouTubessa singlen julkaisupäivänä. Videon on ohjannut Julius Konttinen, joka myös vastasi videon käsikirjoituksesta yhdessä artistin kanssa.

Kappale on noussut singlelistalle kolmeksi viikoksi saavuttaen parhaimmillaan 17:nnen sijan. Latauslistalle ”Iholla” tilastoitui kymmenen viikkoa, parhaimmillaan 11. sijalle (50/2014). Radiosoitossa kappale on menestynyt single- ja latauslistaa paremmin. Kappale oli yhdeksän viikon ajan kymmenen soitetuimman kappaleen joukossa, parhaimmillaan toiseksi soitetuimpana kappaleena (49/2014).

## Kappaleet
#

## Listasijoitukset

## Lähteet
Kielletty kansa

**Kielletty kansa – elämää palestiinalaisalueilla** on Tuomas Mustikaisen kirjoittama kerronnallinen tietokirja, joka käsittelee Israelia ja Palestiinaa. Atena julkaisi kirjan elokuun lopussa 2014.

## Lähteet

## Aiheesta muualla
*Atena: Kirjan esittelysivu
Apinankukkakasvit

**Apinankukkakasvit** (Phrymaceae) on kasviheimo, joka on sukua huulikukkaiskasveille (Lamiaceae). Heimon tunnetuimpia edustajia ovat kääpiökielet (*Glossostigma*), apinankukat (*Mimulus*) ja soiliot (*Rehmannia*). Heimoon aiemmin viety arokki (*Dodartia orientalis*) kuuluu nykyään matsukkikasvien (Mazaceae) heimoon. Soiliot sijoitetaan todennäköisesti näivekasveihin.

## Tuntomerkit
Apinankukkakasveihin kuuluu enimmäkseen yksi- ja monivuotisia ruohoja, vain harvoin ne ovat puuvartisia. Lehtilaidat ovat tavallisesti hampaiset, joskus ehyet. Kukat ovat tavallisesti kukinnoissa. Verhiö on putkimainen, suultaan hampainen. Heteenponnet ovat lähes munuaisenmuotoisia. Kukassa on toisinaan mesiäinen. Luotti on leveän kaksiliuskainen, joskus yksiliuskainen, tavallisesti sensitiivinen. Kussakin emilehdessä on paljon suoria siemenaiheita. Hedelmä on tavallisesti avautuva, verhiöllinen.

## Levinneisyys
Apinankukkakasveja esiintyy Pohjois-Amerikassa, Andeilla, eteläisessä Afrikassa, Madagaskarilla ja Itä-Aasiasta ja Etu-Intiasta Uuteen-Seelantiin ulottuvalla alueella. Runsaiten lajeja on Pohjois-Amerikan länsiosissa ja Australiassa.

## Luokittelu
Heimossa on 13 sukua ja 188 lajia, joista 111 kuuluu sukuun apinankukat (*Erythranthe*) ja 46 sukuun *[[Diplacus]]*.

### Suvut

* *[[Diplacus]]*
* *[[Elacholoma]]*
* apinankukat (*Erythranthe*)
* kääpiökielet (*Glossostigma*)
* *[[Hemichaena]]*
* *[[Leucocarpus]]*
* *[[Microcarpaea]]*
* *[[Mimetanthe]]*
* apinankukat (*Mimulus*)
* *[[Peplidium]]*
* *[[Phryma]]*
* *[[Thyridia]]*
* *[[Uvedalia]]*


Diplacus mephiticus.jpg|*Diplacus memphiticus*.
Lancea tibetica.jpg|*[[Lancea tibetica]]* (siirretty Mazaceae-heimoon).
Mimulus alatus - Sharpwing monkey flower.jpg|*Mimulus alatus* -apinankukka.


## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Suomen Lajitietokeskus: Apinankukkakasvit – Phrymaceae
Cyril Théréau

**Cyril Théréau** (s. 24. huhtikuuta 1983 Privas) on ranskalainen jalkapalloilija, joka edustaa Italian Serie A:ssa pelaavaa Fiorentinaa. Oikeajalkainen Théréau on pelipaikaltaan hyökkääjä.

## Ura
Théréaun uran ensimmäinen seura oli tuolloin Ranskan neljännellä sarjatasolla pelannut US Orléans, jota hän edusti vuodet 2004–2005 tehden kymmenessä ottelussa peräti 12 osumaa.

Tammikuussa 2005 hän siirtyi Ligue 2 -seura SCO Angersiin, jossa hän pelasi heinäkuuhun 2006 asti, jolloin kolmannelle sarjatasolle pudonnut Angers myi Théréaun Belgian Jupiler Pro Leaguen R. Charleroi SC:hon, jossa hän pelasi vain neljä ottelua, joissa syntyi kolme osumaa.

Elokuussa 2006, vain kuukauden Charleroi-jakson jälkeen Théréau siirtyi Romanian pääsarjan FC Steaua Bukarestiin. Théréau debytoi Steauan paidassa myös Mestareiden liigassa ja hän oli fanien suosikki. Hän edusti seuraa kauden 2006–2007 ajan ja teki 17 pelissä kymmenen osumaa.

Heinäkuussa 2007 Théréau palasi takaisin Belgiaan ja RSC Anderlechtin riveihin. Hän pelasi kauden aikana pääsarjassa 11 peliä, joissa syntyi vain yksi maali. Kevätpuoliskon kaudesta hän pelasi lainalla vanhassa seurassaan Charleroissa. Heinäkuussa 2008 Théréau siirtyi Charleroihin pysyvällä sopimuksella. Hän pelasi seurassa kausien 2008–2009 ja 2009–2010 aikana 66 peliä, joissa syntyi 17 osumaa.

Elokuussa 2010 Théréau siirtyi Italian Serie A:n Chievo Veronaan. Chievossa Théréau viihtyi neljä kautta pelaten seuran paidassa Serie A:ssa 126 peliä, joissa syntyi 24 maalia. Théréau oli koko Chievo-aikansa yksi seuran avainpelaajista.

Kesän 2014 siirtoikkunassa Théréau vaihtoi seuraa Italiassa, hän siirtyi Serie A -seura Udineseen. Udinesessa hän teki kaudella 2014–2015 Serie A:ssa kymmenen maalia, seuraavalla kaudella yksitoista ja kaudella 2016–2017 kaksitoista maalia. Kaudeksi 2017–2018 hän siirtyi Fiorentinaan.

## Lähteet
*
Tuomas Mustikainen

**Tuomas Mustikainen** (s. 1985) on suomalainen kirjailija ja entinen toimittaja. Hän on työskennellyt vapaana toimittajana lukuisille suomalaisille tiedotusvälineille.

Mustikainen on opiskellut journalistiikkaa Jyväskylän yliopistossa ja Diakonia-ammattikorkeakoulussa. Hän on työskennellyt kriisi- ja sotareportterina Lähi-idässä palestiinalaisalueilla, Israelissa, Egyptissä ja Jordaniassa ja syyrialaisten pakolaisleireillä. Mustikainen toimi *[[Turun Sanomat|Turun Sanomien]]* sotareportterina Gazassa heinäkuussa 2014, kun Israel aloitti Operaatio Suojaavan reunan. 

Vuonna 2014 ilmestyi Mustikaisen esikoisteos *[[Kielletty kansa|Kielletty kansa – elämää palestiinalaisalueilla]]*. *[[Image (lehti)|Image]]*-lehti valitsi kirjan kuukauden kirjaksi elokuussa 2014. Vuonna 2016 ilmestyi Mustikaisen ja Antti Arvajan teoks *Topi Sorsakoski – viimeiseen korttiin*. Kirja sai viisi tähteä *[[Helsingin Sanomat|Helsingin Sanomien]]* arvostelussa. Vuonna 2022 ilmestyi Mustikaisen esikoisromaani *Mutta pimeys näkee sydämen*.

Suomessa Mustikainen on työskennellyt sanomalehdissä ja sähköisissä tiedotusvälineissä uutis-, talous- ja politiikan toimittajana. Hän on myös toiminut vierailevana tuntiopettajana Turun ammattikorkeakoulun journalismin linjalla ja mediakasvattajana Betlehemin yliopistossa.

## Teokset
* 
* 
* 

## Lähteet
Keisaripuukasvit

**Keisaripuukasvit** (*Paulowniaceae*) on aitokaksisirkkaisten Lamiales-lahkon kasviheimo. Heimo on huulikukkaiskasvien (Lamiaceae) lisäksi lähimmin sukua näivekasveille. Keisaripuukasvien tunnetuin edustaja on huopakeisaripuu eli keisaripuu (*Paulownia tomentosa*).

## Tuntomerkit
Keisaripuukasvit ovat kausivihantia puita tai kiipeileviä köynnöksiä. Lehdet ovat kookkaita, ehyitä ja vastakkaisia. Kukinto on varsipäätteinen, kukat ovat kookkaita ja vastakohtaisia. Verhiötä peittää ruskea karvoitus.

## Levinneisyys
Heimo kasvaa Itä-Aasiassa.

## Luokittelu
Heimoon kuuluu kaksi tai kolme sukua: keisaripuut (*Paulownia*), *Shiuyinghua* ja *[[Wightia]]*. Yksilajinen suku *Shiuyinghua* erotetaan mahdollisesti keisaripuista. Lajeja heimossa on yhteensä kahdeksasta kymmeneen.

## Lähteet
* Stevens, P. F. (2001 onwards). Angiosperm Phylogeny Website: Paulowniaceae Version 12, July 2012 [and more or less continuously updated since]. http://www.mobot.org/MOBOT/research/APweb/. 

### Viitteet

## Aiheesta muualla
* Finto: Kassu – Kasvien suomenkieliset nimet: Paulowniaceae
Pohjois-Hämeen Ampujat

**Pohjois-Hämeen Ampujat** on suomalainen ampumaseura, joka on Suomen Ampumaurheiluliiton jäsen ja yli tuhannen jäsenen pirkanmaalainen urheiluseura. Pohjois-Hämeen Ampujat toimii kolmen lajikerhon kautta, jotka ovat haulikkokerho, pistooli- ja kiväärikerho sekä hirvikerho. Haulikkokerhossa on mahdollista harrastaa haulikkoammuntaa eri trap-lajien, skeetin ja compak-sportingin muodossa, pistooli- ja kiväärikerhossa eri pistooli- ja kiväärilajeja ilma- ja luotiaseilla ja hirvikerhossa riistamaalilajeja. Pohjois-Hämeen Ampujat on Tampereen vanhin urheiluseura.

## Historia

Pohjois-Hämeen Ampujat on perustettu vuonna 1879 nimellä Tampereen Metsästys- ja Ampumaseura, mutta jo vuosina 1877-1879 seura toimi epävirallisesti nimellä "Petoeläinten hävittämisosakeyhtiö". Tampereen Metsästys- ja Ampumaseuran ensimmäinen ampumarata sijaitsi Pyynikillä Pyhäjärven rannassa. Viimeiset kilpailut radalla ammuttiin kesällä 1900. Kun Pyynikin radasta oli luovuttu, seura löysi seuraavan ampumaradan Kuljusta.

## Ampumaradat

Seuran omistamia tai hallinnoimia ampumaratoja ovat Kokkovuoren haulikkoampumakeskus Lempäälässä sekä Tampereella sijaitsevat Aitovuoren ampumarata, Osmonkallion sisäampumarata, Peltokadun ilma-aserata ja Koskikeskuksen sisäampumarata.

### Kokkovuoren haulikkoampumakeskus

Kokkovuoren haulikkoampumakeskus sijaitsee Lempäälässä, Tampere-Pirkkalan lentoaseman ja Satakunnan lennoston kupeessa. Kokkovuoressa on neljä skeet-rataa, joilla voi ampua myös metsästysammuntaa, yksi rata sovelletulle compak-sportingille, kolme trap-rataa, joilla voi ampua myös tupla- ja kansallista trapia sekä kansalliselle trapille kolme erillistä rataa, joilla voi ampua myös metsästystrapia.

### Aitovuoren ampumarata

Aitovuoren ampumaradalla Tampereella on käytössä 25 metrin pistoolirata, 50 metrin rata .22-kaliiperisille aseille, 100 metrin rata vapaa- ja vakiokiväärikilpailuissa sallituille kaliipereille, hirvirata kaikille metsästyksessä käytettäville kiväärikaliipereille sekä karjuradat .22-kaliiperisille aseille.

### Peltokadun ilma-aserata

Peltokadulla on 25-paikkainen ilmakivääri- ja ilmapistoolirata, jossa on käytössä sähköiset taulunsiirtolaitteet. Peltokadulla on myös ilmaolympiarata.

### Koskikeskuksen olympiakivääriradat

Koskikeskuksen olympiakivääriradoilla voi harrastaa talvikaudella ilmakivääriammuntaa liikkuvaan maaliin.

### Osmonkallion sisäampumarata

Osmonmäen väestönsuojassa sijaitsevan sisäradan omistaa Tampereen kaupunki. Radalla on mahdollista ampua pienoiskiväärillä 50 metrin ja pistoolilla 25 metrin matkalta. Osmonkalliossa saa ampua ainoastaan .22-kaliiperisilla aseilla.

## Lähteet
* Järvelä, Ari: *Susijahdista kilpa-ammuntaan - Pohjois-Hämeen Ampujat 125 vuotta*. Pohjois-Hämeen Ampujat, 2006. .

## Aiheesta muualla
* Pohjois-Hämeen Ampujien kotisivut
Charlie Trafford

**Charles "Charlie" Trafford** (s. 24. toukokuuta 1992) on kanadalainen jalkapalloilija, pelipaikaltaan keskikenttäpelaaja. Hän on edustanut Suomen Veikkausliigassa IFK Mariehamnia, Turun Palloseuraa, Kuopion Palloseuraa ja Rovaniemen Palloseuraa.

Trafford siirtyi elokuussa 2013 loppukauden kattavalla sopimuksella Veikkausliiga-seura IFK Mariehamniin edustettuaan sitä ennen viimeksi alankomaalaista De Graafschapia. Helmikuussa 2014 Trafford teki kauden mittaisen sopimuksen niin ikään Veikkausliigassa pelanneen Turun Palloseuran kanssa. Hänen peliaikansa TPS:ssä jäi kuitenkin vähiin, ja hän siirtyi jo toukokuussa kolmanteen Veikkausliiga-seuraansa Kuopion Palloseuraan. Trafford allekirjoitti kauden loppuun kestävän sopimuksen. Savon Sanomat palkitsi hänet seuran kauden pelaajana. Lokakuussa 2014 KuPS julkisti Traffordin kauden 2015 kattavan jatkosopimuksen.

Trafford on niin ikään Veikkausliigassa pelanneen Mason Traffordin serkku.

## Lähteet
Karl Ludwig Bonhoeffer

**Karl Ludwig Bonhoeffer** (31. maaliskuuta 1868 Neresheim, Württembergin kuningaskunta – 4. joulukuuta 1948 Berliini) oli saksalainen psykiatri ja neurologi. Hän toimi psykiatrian ja neurologian professorina Bonnin yliopistossa ja neurologian osaston johtajana Charitén sairaalassa Berliinissä.

Natsit teloittivat Karl Bonhoefferin pojat Klaus ja Dietrich Bonhoefferin sekä vävyn Hans von Dohnányin toisen maailmansodan loppuvaiheessa, koska nämä olivat osallistuneet Hitlerin vastaiseen salaliittoon.

## Ura
Karl Bonhoeffer otti vuonna 1918 vastaan psykiatrian ja neurologian professuurin Berliinistä. Kuolemaansa asti Karl Bonhoeffer toimi vastavoimana psykoanalyyttiselle koulukunnalle. Vaikkei hän sinällään hylännyt Freudin, Jungin ja Adlerin teorioita, hän antoi etusijan empiiriselle psykiatrialle. 

Karl Bonhoefferin arvostuksesta psykiatrina antaa kuvan se että hänet kutsuttiin Saksan valtiopäivätalon tuhopoltosta epäilyn Marinus van der Lubben oikeudenkäyntiin arvioimaan syytetyn mielenterveyttä. 

## Lähteet
* 
### Viitteet
Liangzhun kulttuuri

**Liangzhun kulttuuri** oli neoliittinen kulttuuri Kiinassa noin 3400–2300 eaa. Tämän kulttuurin asutus oli keskittynyt Jangtsejoen alajuoksulle ja Taihujärven rannalle. Liangzhun kulttuurin aikana valmistettiin jade-esineitä, joita on löydetty hautapaikoista. Nämä esineet tehtiin yleensä nefriitistä. Niihin oli tehty kuvioita, jotka esittivät ihmis- ja eläinhahmoja ja gong-esineissä oli hirviömäisiä hahmoja. 

Liangzhun kulttuurin saviastiat olivat useimmiten lähes mustia ja harvoin punaisia. Silkin viljely keksittiin hieman ennen Liangzhun kulttuurin äkillistä katoamista Taihujärveltä noin 2200 eaa. Tällöin ihmiset todennäköisesti lähtivät Taihujärveltä joko etelään tai pohjoiseen. Liangzhun kulttuuria seurasi Maqiaon kulttuuri, joka kuuluu pronssikautisiin kulttuureihin, mutta oli muuten taantunut siitä, mitä Liangzhun kulttuuri oli.

Liangzhun kulttuurin asuinalueiden arkeologinen kohde Liangzhun rauniot on Maailmanperintöluettelossa vuodesta 2019.

## Lähteet

## Aiheesta muualla
Bifobia

**Bifobia** on biseksuaalisuutta tai biseksuaalisia henkilöitä kohtaan tunnettua pelkoa, vastenmielisyyttä tai heihin kohdistuvaa syrjintää. Bifobia ei ole lääketieteellinen fobia, vaan se rinnastuu rasismin ja seksismin kaltaisiin ennakkoluuloihin. 

Bifobiaa esiintyy HLBT-yhteisössä ja sen ulkopuolella. Biseksuaali voi kokea sekä bifobiaa että homofobiaa.

## Sisäistetty bifobia
Sisäistetyn bifobian taustalla voi olla uskomus siihen, ettei biseksuaalisuus ole oikea seksuaalinen suuntautuminen. Sisäistetystä bifobiasta kärsivä henkilö saattaa kokea, ettei ole tarpeeksi homo HLBT-yhteisöön tai epäillä oman biseksuaalisuutensa olevan vaihe tai esitys muita varten.

## Katso myös
*Biseksuaalisuuden häivyttäminen

## Lähteet
Gold Digger

**Gold Digger** on yhdysvaltalaisräppäri Kanye Westin kappale, joka sisältää myös Jamie Foxxin esittämiä sanoja. Westin toisen, Late Registration -studioalbumin toisena singlenä julkaistuna "Gold Digger" saavutti Yhdysvaltain Billboard Hot 100 -listan ensimmäisen sijan 6. syyskuuta 2005, muodostuen Westin ja Foxxin toiseksi listan ensimmäisen sijan saavuttaneeksi singleksi. Jon Brionin vastaavasti tuottama kappale sisältää interpoloinnin Ray Charlesin kappaleesta "I Got a Woman".

Single rikkoi digitaalisten singlejen myyntiennätyksen viikossa myytyään yli 80&nbsp;000 digitaalista latauskopiota ja se oli myös kaikkien aikojen nopeiten myynyt digitaalinen lataus; molemmat ennätykset on kuitenkin myöhemmin rikottu. Se oli vuoden 2005 toiseksi pisimpään Billboard Hot 100 -listan kärjessä pysynyt single kymmenellä viikolla, päästäen edelleen vain Mariah Careyn "We Belong Togetherin". Vuoden 2006 Grammy-palkintogaalassa kategoriassa "Gold Digger" oli ehdolla kategoriassa "Vuoden levytys" ja voitti kategoriassa "Paras soolorap-esitys". Kappale listattiin *Billboard*-aikakauslehden All Time Top 100 -listan sijalle 49 sekä *Billboard* Hot 100 Songs of the Decade-listan sijalle yhdeksän. Kappale äänestettiin VH1:n 100 Greatest Songs of Hip Hop -listan sijalle kaksikymmentä. Tammikuussa 2011 kappaletta oli pelkästään Yhdysvalloissa myyty yhteensä yli kolme miljoonaa kopiota. "Gold Diggeristä" tuli Yhdysvaltain 2000-luvun yhdeksänneksi menestynein single.

## Lähteet
CCTV-7

**CCTV-7** on kiinalaisen CCTV:n ilmainen valtakunnallinen televisiokanava, joka keskittyy maatalouteen ja armeijaan liittyvään ohjelmistoon.

## Aiheesta muualla
*Virallinen sivusto
Pentti Sorvali

**Pentti Kalervo Sorvali** () oli *[[Suomenmaa]]*-lehden pitkäaikainen päätoimittaja. 

Sorvalin vanhemmat olivat myymälänhoitaja Edvard Sorvali ja Senni Luomala. Sorvali tutustui jo nuorena Juho Niukkaseen ja myöhemmin hänestä tuli Urho Kekkosen luottomies. Vuonna 1975 hän julkaisikin viime töikseen teoksen *Niukkasesta Kekkoseen*. Sorvali pääsi ylioppilaaksi 1930, mutta hänen varansa eivät riittäneet yliopisto-opiskeluun. Sen sijaan alkoi hänen uransa toimittajana *Maakansa*-lehdessä. Samaan aikaan hän toimi Maalaisliiton puoluetehtävissä Viipurissa. Lehti muutti nimensä *Karjalan Sanomiksi* 1942 ja Sorvalista tuli sen pitkäaikainen päätoimittaja, aina vuoteen 1976 saakka. Lehden tultua evakuoiduksi Lahteen 1944 ja siirryttyä seuraavana vuonna taas *Maakansana* Helsinkiin Sorvali seurasi mukana. Vuonna 1965 lehden nimeksi vakiintui *Suomenmaa*. Sorvali otti kantaa lehdessä myös pakinoitsija *Kessu-Pekkana*. Hän osallistui aktiivisesti Maalaisliitto-Keskustapuolueen toimintaan, missä hänet tunnettiin niin sanotun K-linjan kannattajana. 

Sorvalin ensimmäinen puoliso vuodesta 1936 oli Toini Maria Koiranen (1906-1966) ja toinen puoliso vuodesta 1968 Tuulikki Paaso (1937-2022) 

## Lähteet
Greatest Hits / Vallankumous

**Greatest Hits / Vallankumous** on Kari Peitsamo ja Ankkuli -yhtyeen kokoelma-albumi. Se on Kari Peitsamon 66. albumi ja sen julkaisi Rocket Records. Albumi sisältää nimensä mukaisesti Ankkulin albumit Greatest Hits vuodelta 1980 ja Vallankumous vuodelta 1981, jotka ovat Ankkulin viimeiset studioalbumit. Niiden alkuperäinen julkaisija on Johanna Kustannus. Julkaisun kansivihkosessa on kappaleiden sanoitukset.

## Kappaleet
# Aabrahamin kapakka
# Ilpo – Cocaine –
# Pois on Alice
# Beatnik
# Et mua kiinni saa – You Can't Catch Me –
# Synnyin rokkaamaan – Born on the Bayou –
# Täytyy mennä Viikiin
# Postikortti
# Mystiikkaa
# Koputa kolmasti (oveen rakkauden)
# Paluu menneisyyteen – Living in the Past –
# Voima
# Hei Päivi – Hey Baby –
# Rock-juna
# Miksi kynttilät jätettiin ulos sateeseen
# Valokuvaaminen on helppoa
# Puut
# Miss Suomen yöelämä
# Kun tuomio julistetaan
# Positiivinen Ponteva
# Tiistai
# En osaa tanssia
# Camera obscura
# Laulu
# 200 000 heinäsirkkaa
# Vallankumous
Kaikki sävellykset, sanoitukset ja sovitukset Kari Peitsamo, paitsi *Ilpo* ja *Hei Päivi* J. J. Cale–K. Peitsamo, *Et mua kiinni saa* C. Berry–K. Peitsamo, *Synnyin rokkaamaan* J. Fogerty–K. Peitsamo, *Paluu menneisyyteen* Ian Anderson–K. Peitsamo

## Kari Peitsamo ja Ankkuli

* Kari Peitsamo – laulu ja kitara
* Harri Siirtola – basso ja taustalaulu
* Yrjö Majamaa – rummut

## Aiheesta muualla
* Albumin esittely Rocket Recordsin kotisivulla
Sprent Dabwido

**Sprent Arumogo Dabwido** (16. syyskuuta 1972 – 8. toukokuuta 2019 Armidale, Uusi Etelä-Wales, Australia) oli naurulainen poliitikko, joka toimi maansa presidenttinä 15. marraskuuta 2011 – 11. kesäkuuta 2013. Hänet valittiin Naurun parlamenttiin Menengin vaalipiiristä vuoden 2004 vaaleissa. Hän toimi maansa viestintäministerinä vuodesta 2009 pääministeri Marcus Stephenin eroon vuonna 2011, minkä jälkeen hän siirtyi oppositioon. Oppositiossa hän esitti epäluottamuslauseen presidentti Freddie Pitcherille, minkä jälkeen hänet valittiin maansa presidentiksi.

Presidenttinä Dabwido toimi Tyynenmeren pienten kehittyvien saarivaltioiden edustajana Yhdistyneiden kansakuntien ilmastokokouksessa 2011.

Vuonna 2015 Dabwido oli mukana opposition mielenosoituksissa, mistä hänet pidätettiin. Pidätysaikana Dabwido sai sydänkohtauksen. Vuonna 2018 hänellä diagnosoitiin syöpä, johon hän kuoli 46 vuoden ikäisenä 8. toukokuuta 2019.

## Lähteet
Suomen euroviisukarsinta 1994

**Suomen euroviisukarsinta 1994** oli kilpailu, jossa valittiin Suomen edustaja vuoden 1994 Eurovision laulukilpailuun. Yhden säästöbudjetilla järjestetyn karsinnan jälkeen viisukarsinta pidettiin jälleen näyttävänä. Kilpailu pidettiin kutsukilpailun ja avoimen sävellyskilpailun yhdistelmänä. Karsintaan kutsuttiin suomalaissäveltäjiä ja avoimeen kilpailuun lähetettiin 470 kappaletta. Vastaanotetuista kappaleista kymmenen parasta valittiin karsinnan finaaliin.

Karsinnan finaali pidettiin lauantaina 5. maaliskuuta Tampere-talossa ja televisioitiin suorana YLE TV1:ssä kello 19.00–20.30 ja 23.00–23.40, lisäksi äänestyksen väliaikatietoja saatiin kello 20.50, 21.15 ja 22.10. Kilpailijoiden lisäksi tapahtumassa nähtiin väliaikaesiintyjinä Kaija Koo sekä Jam & Spoon. Karsinta oli kuitenkin myyntifloppi, eikä Tampere-talon katsomoa saatu edes puolilleen. Suomen karsinnan voittaja valittiin ensimmäistä kertaa puhelinäänestyksellä. Finaalia seurasi 1 170 000 katsojaa.

## Tulos

### Pistetaulukko

Huom! Nämä suorassa lähetyksessä mainitut äänimäärät **eivät** pitäneet paikkaansa. Ylempänä olevassa taulukossa ovat oikeat äänimäärät.

## Lähteet
*http://www.viisukuppila.fi/muistathan-suomen-karsinnat-1994/

### Viitteet

## Aiheesta muualla
*Voittoesitys Ylen Elävässä arkistossa
*Koko karsintafinaali Ylen Elävässä arkistossa
*
Horst Schumann

Tohtori **Horst Schumann** (1. toukokuuta 1906 Halle – 5. toukokuuta 1983 Frankfurt am Main) oli SS-lääkäri Auschwitzin keskitysleirillä syksystä 1942 tammikuuhun 1945. Horst Schumann työskenteli Auschwitzin lääketieteellisissä osissa 1942–1945 SS-päälääkäri Eduard Wirthsin alaisuudessa. Auschwitzissa Schumann keskittyi kehittämään naisten massasterilointimenetelmää röntgensäteilytyksen avulla.

## Sodan jälkeen
Yhdysvaltalaisten vankina ollut Schumann muutti vapauduttuaan sotavankeudesta Gladbeckiin, jossa hän toimi urheilulääkärinä vuoteen 1951. Schumannin haettua metsästys- ja kalastuslupaa huomattiin miehestä tuolloin voimassa ollut pidätysmääräys. Schumann pääsi kuitenkin pakenemaan ennen pidätystä Saksasta. Viimein vuonna 1966 Schumann pidätettiin Ghanassa ja luovutettiin Saksaan. Oikeudenkäynti Schumannia vastaan alkoi 1970, mutta keskeytettiin syytetyn erittäin korkean verenpaineen takia. Mies vapautettiin vuonna 1972, ja hän eli vapaana vielä 11 vuotta.

## Lähteet
* 
### Viitteet